Bybelskool » Die Heilige Gees as die Parakleet
20 Apr2011 Die Heilige Gees as die Parakleet
Johannes praat ’n hele paar keer oor die Heilige Gees:
Johannes die Doper by Jesus se doop – 1:32–34;
Jesus in gesprek met Nikodemus – 3:6–34;
Jesus in sy toespraak op die laaste groot dag van die Huttefees – 7:38,39;
Jesus in die “klein Pinkster” van sy afskeidsgesprek met die dissipels – 20:22.
Sy gebruik van die term parakletos is egter ’n unieke beskrywing van die werk van die Heilige Gees (14:16, 26; 15:26; 16:7). Dit teken die Gees in die persoonlike rol wat Hy sal speel in die lewe van gelowiges. Die Heilige Gees is die “ander Trooster” (14:16), die Tweede Een naas Jesus, wat in ’n baie spesifieke sin die teenwoordigheid van Jesus by sy dissipels sal wees – as getuie, as voorspraak, as trooster en as helper ( Du Rand). Dit kom ooreen met die beeld wat Paulus in sy briewe gee van die Heilige Gees gee as getuie (Rom 8:16; Gal 4:6), voorspraak (Rom 8:26), trooster (Fil 2:1) en helper (1 Kor 12; Rom 12).
Etikette:Heilige Gees, Johannes